време на РПП (за рентабилността и възвръщаемостта на инвестициите). Освен това положителните стойности на всичките три показателя през РПП до голяма степен са се дължали на намалението на разходите за основните суровини (царевица и сироп от глюкоза на царевична основа), за които са характерни колебания, както е обяснено в съображения 123, 125 и 127, както и на намалението на капиталовите инвестиции и на разходите за поддръжка, които не са устойчиви в дългосрочен план (вж. съображение 126). Освен това равнището на рентабилност, постигнато през РПП, е останало по-ниско от целевата печалба, определена в първоначалното разследване.
 (132)
 С оглед на гореизложеното Комисията стигна до заключението, че промишлеността на Съюза е започнала да се възстановява от предишния дъмпинг през РПП и че тя не е понесла съществена вреда по време на РПП по смисъла на член 3, параграф 5 от основния регламент. Разследването обаче показа също така, че финансовите резултати на промишлеността на Съюза не са били достатъчни, за да се гарантира дългосрочна жизнеспособност.
 4.6. Вероятност от повторно възникване на вредата
 (133)
 С цел да се оцени вероятността от повторно възникване на вредата бяха взети предвид редица фактори, а именно производственият капацитет и свободният капацитет в КНР, обемът на износа на китайските производители износители за други трети пазари, цените на китайския износ за други трети пазари, както и цените на китайския вътрешен пазар, привлекателността на пазара на Съюза и констатациите, направени по време на първоначалното разследване.
 (134)
 Китайският свободен капацитет е бил между 600 000 и 700 000 тона по време на РПП, както е установено в съображение 51, което представлява около 30 пъти потреблението в Съюза, което е било между 16 000 и 22 000 тона. Както е посочено в съображение 52, дори ако част от този свободен капацитет е трябвало да се използва за потенциалното увеличение на търсенето в КНР или в други трети държави, все още би останал много голям свободен капацитет, който да е на разположение за износ за Съюза.
 (135)
 Както е описано в съображение 54, износът на значителни обеми от Китай за други трети държави се е увеличил. В периода от 2012 г. до 2014 г. износът за други трети държави се е увеличил с около 45 %, като е достигнал около 116 000 тона през 2014 г. Това количество само по себе си се равнява на над шест пъти потреблението на Съюза през същия период.
 (136)
 Установено бе, че по време на РПП средната цена на китайския износ за други трети държави е била между 20 % и 40 % по-ниска от средната цена на промишлеността на Съюза, както е посочено в съображение 76. В зависимост от използваната методология, както е посочено в съображения 64 и 69, дъмпинговите маржове, прилагани за други трети държави от страна на китайските производители износители, са били над 70 % или най-малко около 50 %. Определеният при разглеждането на данните на единствения оказал съдействие производител износител дъмпингов марж, както е обяснено в съображение 70, е 8,3 %.
 (137)
 Както е посочено в съображения 75 и 76, установено бе, че средната цена